وفاض القلب واحكمت الامور من فؤاد هرعت الى كتاب الله جريا الاعلى وصاد وانهل من معانيه شفاء كما بماء المزن صان. واقبل باسطا كفي عليه. كما يلقى السلام عليكم ورحمة الله وبركاته. اهلا بحضراتكم في الدرس الخامس من دورة التدبر. تدبر القرآن
اه المفتاح التاني اللي هنتعامل معه النهاردة هو ضع نفسك في كل جملة قرآنية. وابحث عن الرسائل المباشرة والغير مباشرة المرسلة لقلبك ولا تبحث عن الفقه ايه هو الفرق بين الجملة القرآنية والاية القرآنية؟ بعض الناس معترضة على كلمة الجملة القرآنية. انت ازاي تقول الجملة القرآنية؟ انا قلت ايه غلط يعني. اية اسمها اية لا انا ما بتكلمش عن الاية
انا بتكلم عن الجملة القرآنية. يعني ايه تعالوا ناخد مسلا اية الاية مية سبعة وخمسين في سورة البقرة افتحها ربنا بيقول فيها اولئك عليهم صلوات من ربهم ورحمة واولئك هم المهتدون
دي اية قرآنية لكنها ليست جملة قرآنية لان ما فيش معنى مكتمل فيها. انا مش شايف فيها معنى مكتمل بتبدأ باسم اشارة اصلا اولئك هم مين ؟ ازا سبق ذكر ناس معينة في النص
ومش موجودين في هذا الجزء من النص. تعال نرجع اية لورا نجيب الاية مية ستة وخمسين مع الاية مية سبعة وخمسين الاية مية ستة وخمسين بيقول ايه الذين اذا اصابتهم مصيبة قالوا انا لله وانا اليه راجعون
راجعون اولئك عليهم صلوات من ربهم ورحمة واولئك هم المهتدون. تمام. يبقى اولئك عليهم صلوات من ربهم ورحمة ده اسم اشارة لمين؟ للي قالوا انا لله وانا اليه راجعون. كده المعنى بقى اوضح لكنه لسه برضه مش
كامل ليه؟ لان الاية مية ستة وخمسين ايضا بتبدأ باسم اشارة. الذين او بضمير الذين من هم الذين ازا سبق ذكر ناس تانية في النص. نرجع كمان اية لورا هات الاية مية خمسة وخمسين. مع مية ستة وخمسين مع مية سبعة وخمسين من سورة البقرة. شف بقى كده المعنى اكتمل ولا لأ
الاية مية خمسة وخمسين بتقول ولنبلونكم بشيء من الخوف والجوع ونقص من الاموال والانفس ثمرات وبشر الصابرين اوصل كده وبشر الصابرين الذين اذا اصابتهم مصيبة قالوا قالوا وانا لله وانا اليه راجعون
اولئك عليهم صلوات من ربهم ورحمة. واولئك هم المهتدون هات بقى التلات ايات دول على بعض هاطلع لك منهم دلوقتي جملتين قرآنيتين الجملة يعني معنى مكتمل هتلاقي الجملة الاولى هي جزء من الاية مية خمسة وخمسين مش الاية كلها
ولنبلونكم بشيء من الخوف والجوع ونقص من الاموال والانفس والثمرات كده جملة قرآنية بعدها وبشر الصابرين الذين اذا اصابتهم مصيبة قالوا انا لله وانا اليه راجعون. اولئك عليهم صلوات من ربهم ورحمة واولئك هم المهتدون. يبقى عندي الجزء اللي متعلم بالاخضر ده
جملة قرآنية وهو يمثل جزء من اية. حتى مش اية كاملة والجزء التاني او اللي بالازرق هو جملة قرآنية اخرى تتكون من ايتين ونص فهمت بقى اما اقول جملة قرآنية انا اقصد ايه انا اقصد معنى مكتمل
سواء جزء من اية او اية كاملة او ايتين او تلاتة او اربعة او خمسة قال يهمني جملة قرآنية ذات معنى مكتمل عشان اقدر اطلع منها رسائل ادي الفرق بين الجملة القرآنية والاية القرآنية
احنا دلوقتي عايزين نحط نفسنا الجملة القرآنية ونشوف الرسائل المرسلة لنا ايه ناخد الجملة الاولى ولنبلونكم بشيء من الخوف والجوع ونقص من الاموال والانفس والثمرات حط نفسك فيها ربنا بيقول لك
هبتليك شوية خوف وشوية جوع ونقص في الاموال والانفس والثمرات انت متخيل واقع الكلام ده عليك لما تحط نفسك فيه وانت عندك ضائقة مادية وانت مطارد من احد المجرمين الطغاة او الانقلابيين او الناس ديا
يبقى تفهم ان ربنا الاية بيكلمك ربنا بيقول لك انا هبتليك انا عارف كويس اوي ان ده حاظر لك ده انا اللي مبتليك بده فدي اول رسالة مرسلة الى قلبك
ربنا عالم بحالك ربنا هو اللي مبتليك اصلا بالابتلاء دوا ها الاية اللي بعدها بتقول لك ايه بقى ؟ الجملة اللي بعدها وبشر الصابرين. ادي بقى اخبار حلوة البشرى للصابرين ازا صبرت على
ابتلاء بتاعك من نقص في الاموال او الانفس او الثمرات او الخوف او الجوع او الكلام دوا. وبشر الصابرين الذين اذا اصابتهم مصيبة قالوا انا لله وانا اليه راجعون. اولئك عليهم صلوات من ربهم ورحمة. واولئك هم المهتدون
الايات بترسل لك رسائل بتقول لك اصبر عشان ده لو صبرت هيبقى جزاءك بعد كده. هيبقى عليك رحمات من ربنا وصلوات من الله ازا الرسائل مباشرة وغير مباشرة الى قلبك في منتهى الوضوح طالعة في في القرآن. مسلا تعال نروح على صورة العنكبوت
اول صورة العنكبوت الف لام ميم احسب الناس ان يتركوا ان يقولوا منا وهم لا يفتنون ولقد فتنا الذين من قبلهم فليعلمن الله الذين صدقوا وليعلمن الكاذبين حط نفسك في الاية
الف لام ميم احسب الناس طب ما انا من الناس يبقى حاسبة انا. احاسب يا فاضل ان يتركوا ان يقولوا امنا اه هو فاضل فاكر نفسه هيتساب يدعي الايمان وهم لا يفتنون من غير ما يمتحن
ولقد فتنا الذين من قبلهم. يبقى ربنا بيقول ايه؟ انا فتنت اللي قبلك فلا يعلمن الله الذين صدقوا ولا يعلمن الكاذبين. هو ده اختبارك. هتطلع صادق ولا كاذب؟ انت بتدعي الايمان
الاختبار بتاعك ده بيقول لك انت هيطلع النتيجة انت صادق في ايمانك ولا كاذب في ايمانك؟ يبقى تخيل بقى واقع الاية دي على نفسية انسان المبتلى ويلاقي القرآن بيقول له وانت فاكر نفسك هتدعي الايمان وتتساب كده من غير ما تبتلى عشان ربنا يظهر انت صادق ولا كاذب
تخيل وقع الاية دي ايه تخيل التثبيت اللي هتعمله الاية دية في الانسان اللي في قلب الابتلاء تعال نشوف سورة الحشر واحد وعشرين. افتح لي سورة الحشر واحد وعشرين ربنا بيقول
لو انزلنا هذا القرآن على جبل لرأيته خاشعا متصدعا من خشية الله. وتلك الامثال نضربه وللناس لعلهم يتفكرون شف النهاية بتاعة الاية بيقول لك ما تكملش. ما تكملش قراية اقف
وتلك الامثال نضربها للناس لعلهم يتفكرون. اقف بقى وتفكر. تفكر في المثال المسال اصلا انا مش فاهمه. لا لا ركز بقى وافهم. ده مسال خطير. لو انزلنا هذا القرآن على جبل
لرأيته خاشعا متصدعا من خشية الله. حط نفسك في الاية. حط نفسك زين. حط نفسك فين؟ على الجبل يعني؟ لأ ربنا بيقول لك ايه؟ القرآن ده لو نزل على جبل من الخشوع هيقع يا راجل هيتهد
حط نفسك بقى في الاية. انت ما بتتأسرش ليه ده قرآن يهد جبال انت ما تتأسرش ليه! هو انت جبلة ما بتتأسرش ليه ؟ عندك مشكلة اكيد في التعامل مع القرآن
لو انزلنا هذا هذا اسم اشارة للقريب. هناك هذا اسم اشارة للقريب وذاك اسم اشارة للبعيد. هذا القرآن القريب منك المحفوظ على مكتبك المحطوط على تربيزتك اللي في شنطة ايدك اللي في في في درج التابلوه بتاع العربية بتاعتك اللي انت حاطه في اول في مدخل البيت القرآن اللي قدامك في كل حتة
ده لو نزل على جبل هيهده انت ليه ما بيأسرش فيك؟ رسالة مرسلة الى القلب. رسالة وبعدين اللي وقفني ورجعني للاية اخرها تلك الامثال نضربها للناس لعلهم يتفكرون. اقف وفكر انت بتكمل ازاي؟ ازاي هتكمل على الاية اللي بعدها؟ اقف هنا بقى. اقف وفكر شوية
معايا تاني. اه بس كده ولاد خالتي هيسبقونا هيسبقوك بيسبقوك في القراية. لكن انت هتسبقهم في التدابر وهتسبقهم في الفهم. وهتسبقهم في التأثر تعال نشوف مسلا اية نتدرب كده. آآ
الاية في سورة المائدة الاية مية وتسعة يوم يجمع الله الرسل فيقول ماذا اجرتم قالوا لا علم لنا انك انت علام الغيوب بيتكلم عن يوم القيامة يوم يجمع الله الرسل
ابراهيم ونوح وموسى وعيسى ومحمد. دول الرسل ها؟ ربنا هيجمعهم فيقول اول ما يجمعهم فيقول ماذا اجبتم قالوا لكم ايه اقوامكم دول ما هو جايبهم بقى الاقوام واقفين والرسل ييجوا ربنا يقول لهم قالوا لكم ايه
عجبوكم ازاي تعرف الرسل بيقولوا ايه لا علم لنا انك انت علام الغيوب يا الهي! ازاي لا علم لنا ازاي موسى ما يقفش يقول تعاملوا وسووا وعيسى ما يقفش يقول عملوا وسووا ومحمد ما يقفش وعملوا وسووا. لا حول ولا قوة الا بالله. ايه اللي حصل للرسل؟ ليه بيقولوا لا علم لنا انك انت
الغيوب لان الرسل في حالة من الذهول هذا اليوم اصاب الرسل اللي هم اصلا مش هيتحاسبوا بالذهول فقدوا الذاكرة حط نفسك في الاية. لو ده حال الرسل امال انت حالك هيبقى ايه
انت يا عاصي انت يا مجرم انت يا متمادي. انت يا مجرم في حق الله. حالك ايه؟ لو الرسل اللي مش هيتحاسبوا اصلا عندهم حالة من الذهول من الموقف في هذا اليوم
الاية مرعبة يا جماعة. ازاي بتعدي على الناس؟ يوم يجمع الله الرسل فيقول ماذا اجبتم؟ قالوا لا علم لنا. انك انت علام الغيوب الاية خطيرة لكن كم مرة قريناها وعدت علينا عادي جدا. مرور الكرام
تعال ناخد تدريب سورة الاسراء الاية سبعتاشر. افتح لي سورة الاسراء الاية سبعتاشر ربنا بيقول وكم اهلكنا من القرون من بعد نوح وكفى بربك بذنوب عباده خبيرا بصيرا ايه الرسائل المرسلة الى قلبك في الاية دي ؟
تعالوا نشوف نفكر فيها ازاي وكم اهلكنا من القرون من بعد نوح نتكلم عن الامم التي هلكت بعد آآ رسالة نوح وكفى كفاية بربك كفى بربك بذنوب عباده خبيرا بصيرا. ما انتاش محتاج خبير وبصير اكتر من ربك ابدا بزنوب العباد
افكر فيها ازاي وكفى بربك بذنوب عباده خبيرا بصيرا. مين عباده دول انا من عباد الله انا من عباد الله يبقى الاية بتتكلم عني انا كمان كفى بربك بذنوبي انا خبيرا بصيرا
وبذنوب الاخرين خبيرا بصيرا يبقى بالنسبة لي انا في رسالة وبالنسبة لي انا بالنسبة للاخرين فيه رسالة. يعني ايه يعني ما تفرحش قوي لما الناس ما يشوفوكش وانت بترتكب معصية
انه كفى بالله كفى بربك بذنوبك خبيرا بصيرا ما انتاش محتاج كمان ان الناس تشوفك. كفاية ان ربنا شافك ما تفرحش بقى لما تعمل معصية وما حدش يشوفك ربنا شافك
كفى بالله خبيرا بصيرا المعنى قوي جدا جدا اسمع كمان ولو اخرين عملوا ارتكبوا معصية. وانت عرفت بالمعصية دي. هم مستترين ما تفضحهمش ما تفضحهمش قدام الناس. كفاية ان ربنا عالم
كفاية ان ربنا خبير وبصير بحالهم طبعا ده المذنب في حق نفسه ذنب شخصي حد بيشرب حد بيعمل آآ خطيئة. لكن المذنب في حق الناس يجب التحذير منه والابلاغ عنه لكف شره. لكن من
على انت عرفت ان حد بيرتكب معصية ومستتر تروح تفضحه. كفى بربنا بذنوب الانسان دوا خبيرا بصيرا وبالنسبة لك انت كمان لو انت ارتكبت معصية وما حدش شافك ما تفرحشي كفاية ان ربنا شافك وخبير وبصير باللي انت عملته
تمام؟ طيب السؤال بقى طب طب لو التدبر بتاعنا ده غلط نعمل ايه حاجة ايه اصلا اللي ممكن يبقى غلط في انك بتطلع رسائل من القرآن لقلبك تقربك من ربنا
ولو تدبرك ده وفهمك دوت مش صحيح. مش هينعكس عليك باي شيء سلبي طالما ان انت ما طلعتش من الاية حلال او حرام انك لو طلعت حلال غلط او حرام غلط هترتكب آآ حرام
وما طلعتش افعل او لا تفعل من الاية يبقى انت هنا في الايه اللي بنسموه في السيف سايت انت كده في مأمن انت بتتدبر الاية وعمال تكتشف رسايل بترسل الى قلبك جيد
دي بتقربك من ربنا جهيد طالما ما انعكسش على العمل حلال او حرام او افعل او لا تفعل انت في مأمن بازن الله جزاكم الله خيرا وبارك الله فيكم. نشوفكم ان شاء الله في الدرس السادس وهيكون عن البحث عن العلاقة بين نهاية الاية وجسم الاية
او ما بعدها من ايات بازن الله. ابقوا معنا نراكم في الدرس السادس. والسلام عليكم ورحمة الله وبركاته وفاض القلب في الكرب الشدة هرعت الى كتاب الله جريا لاقرأ سورة الاعلى
وانهل من معانيه شفاء كما يروى بماء المزن صادق كما يلقى الحبيب دوى الوداد فيلقى الحبيبنا والوداد الى كتاب الله جاريا كما كما يلقى الحبيب تود كما يلقى الحبيب نوى الوداد. فاقرأ خاشعا والطير حولي
ويخشع حولنا قلب الجماد وان تكن الدراهم زاد قوم فقول والله راحلتي وزادي خاشعا والطير حولي. ويخشع حولنا فقول الله راحلتي يا زادي تنافس فيه قراء سباقا بحفظهم الى درب الرشاد
وذاك لان ما الاخرى سباق وميدان كميدان الجياد وميدان كميدان الجيان